Բարձերով կռիվ

Բարձերով կռիվ, մանկական խաղ, որը խաղում են նաև մեծահասակները։ Իրենից ներկայացնում է ձեռքի զենքերով մարտի իմիտացիա, որտեղ զենքին փոխարինել է բարձը։ Բարձերով կռիվ երեխաները հաճախ խաղում են քնելուց առաջ ննջասենյակում, երբ մեծահասակներն իրենց չեն տեսնում։

Հարմարավետության և հարվածի արդյունավետությունը մեծացնելու համար բարձը պետք է բռնել անկյունից։ Բարձը կարելի է օգտագործել նաև որպես «նետվող զենք», երբ այն նետում են մրցակցի վրա։

Բարձերով կռիվը Ճապոնիայում 
Մակուրա-Նագեն (), բարձերով կռվի հայտնի տարբերակն է Ճապոնիայում։ Այն ավանդական խաղից տարբերվում է նրանով, որ մասնակիցները բարձերը նետում են միմյանց վրա, և ոչ թե հարվածում դրանով։ «Մակուրա» բառը նշանակում է «բարձ», իսկ «նագեն»՝ նետել։ Երեխաները հաճախ այս խաղով զբաղվում են ամառային ճամբարների ժամանակ, քնելուց առաջ։

Խաղը չունի որևէ հատուկ կանոն, սակայն մեր օրերում ճապոնական որոշ հյուրանոցներ կազմեկերպում են Մակուրա-Նագեի առաջնություններ։ Բազում մանգաներում և անիմեներում Մակուրա-Նագեն օգտագործվում է կարոտախտի մթնոլորտ ստեղծելու համար, որով հերոսները հիշում են իրենց մանկությունը։

Կազմակերպվող մարտեր 

2005 թվականի ապրիլի 17-ին Նյու Յորքի Օլբանիի համալսարանի ուսանողները համաշխարհային ռեկորդ սահմանեցին՝ կազմակերպելով պատմության մեջ բարձերով կռվի ամենամասշտաբային խաղը, որին մասնակցեցին 3648 մարդ և այն գրանցվեց Գինեսի ռեկորդների գրքում։

Նախորդ ռեկորդը գրանցվել էր Նիդերլանդների Գրոնինգեն քաղաքում, որը տևել էր 11 օր և մասնակցել էր 2997 մարդ։ Բարձերով կռիվն աստիճանաբար թափանցում է ֆլեշմոբ մշակույթի մեջ և անցկացվում է տարբեր քաղաքների փողոցներում։

Բարձերով կռիվը World Wrestling Entertainment-ի կին ռեստլերների ամենատարածված գիմիկային մարտաձևերից էր։ 2007 թվականի հունվարին Ռոյթերսի տեղեկատվական գործակալությունը հայտնեց «Բարձերով կռվի լիգայի» մասին (Pillow Fight League), որի մարտերը կայանում են Տորոնտոյում։

Կոլումբիայի համալսարանը բարձերով կռիվը դարձրել է ավանդույթ և անցկացնում է տարին երկու անգամ՝ նախաքննական շաբաթվա ընթացքում։ Ուսանողները բաղավոցներով վազվզում են համալսարանի տարածքով և բարձերով կռվում միմյանց հետ, որն ազատում է սթրեսից։

Բարձերով կռիվն օգտագորգծվում է նաև որպես հայրենասիրական ակցիա։ 2009 թվականի սեպտեմբերի 8֊ին Օրշայի ճակատամարտի 495-ամյակի պատվին բարձերով կռիվ տեղի ունեցավ Մինսկում։

Ֆլեշմոբեր 

Բարձերով կռիվը ֆլեշմոբի դասական տեսակներից մեկն է դարձել։ Այն մեծ մասայականություն է ձեռք բերել և դարձել է ինքնուրույն մշակութային իրադարձություն։

Աստիճանաբար սկսեցին ի հայտ գալ բարձերով կռվի մարտական ակումբներ։ 2008 թվականից մշտապես անցկացվում է «Բարձերով կռվի օր» գլոբալ ակցիան։

Բարձերով կռվի վտանգներ 
Բարձի հարվածն, ի տարբերություն մյուս հարվածների, մարդու օրգանիզմի վրա լուրջ ազդեցություն չի ունենում։ Սակայն լինում են նաև վտանգավոր հարվածներ։ Վտանգավոր հետևանքներ կարող են ունենալ երեխաների մասնակցությամբ կռիվները։ Հարվածները կարող են հասցնել ուղեղի և ողնաշարի վնասվածքներ։

Հետաքրքիր փաստեր 

 1964 թվականի հունվարի 16-ին լուսանկարիչ Հարի Բենսոնը «լիվերպուլյան քառյակին» (The Beatles) նկարեց Փարիզի Hotel George V հյուրանոցում բարձերով կռիվ խաղալու պահին
 Բարձերով կռիվը տեղ է գտել Բրիթնի Սփիրսի «Born to Make You Happy», Wonderwall «Just More» և A*Teens «Sugar Rush» տեսահոլովակներում։

Ծանոթագրություններ

Արտաքին հղումներ 

 Բարձերով կռվի լիգա 
 PFL Interview 
 Makura Nage 枕投げ 
 The まくら投げ  
 まくらなげ 

Խաղեր